Oficiālais Vēstnesis L 138 , 09/06/1993 Lpp. 0011 - 0012

Speciālizdevums somu valodā: Nodaļa 3 Sējums 49 Lpp. 0254

Speciālizdevums zviedru valodā: Nodaļa 3 Sējums 49 Lpp. 0254



Komisijas Lēmums (1993. gada 17. maijs), ar ko groza Padomes Lēmumu 79/542/EEK un Komisijas Lēmumus 92/260/EEK, 93/195/EEK un 93/197/EEK attiecībā uz dzīvnieku veselības nosacījumiem reģistrētu zirgu ievešanai, pagaidu ievešanai un atpakaļievešanai pēc pagaidu izvešanas no Kataras, un turpmāk groza Lēmumu 79/542/EEK EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Direktīvu 92/36/EEK [2], un jo īpaši tās 12., 13., 15. un 16. pantu un 19. panta ii) apakšpunktu, tā kā ar Padomes Lēmumu 79/542/EEK [3], kurā jaunākie grozījumi izdarīti ar Komisijas Lēmumu 93/237/EEK [4], izveido to trešo valstu sarakstu, no kurām dalībvalstis atļauj liellopu, cūku, zirgu, aitu un kazu, svaigas gaļas un gaļas produktu ievedumus; tā kā pēc Kopienas veterinārsanitāro inspektoru vizītēm Katarā tika konstatēts, ka dzīvnieku veselības stāvoklis, jo īpaši attiecībā uz zirgu dzimtas dzīvniekiem, šajā valstī ir visumā apmierinošs un to kontrolē labi strukturēti un organizēti dienesti; tā kā Katara ir brīva no ļaunajiem zirgu ienāšiem vaislas sērgas un vezikulārā stomatīta vairāk kā sešus mēnešus un no Āfrikas zirgu mēra vairāk kā 20 gadus un vakcinācija pret šo slimību šajā laikā bija aizliegta, un Venecuēlas zirgu encefalomielīts nekad nav konstatēts; tā kā Kataras veterinārās iestādes ir apņēmušās 24 stundu laikā, izmantojot teleksu, faksu vai telegrammu, ziņot Komisijai un dalībvalstīm par to, ka konstatēta saslimšana ar kādu no Direktīvas 90/426/EEK A pielikumā minētajām slimībām, vai par izmaiņām politikā attiecībā uz vakcināciju pret šīm slimībām un laicīgi ziņot par izmaiņām zirgu dzimtas dzīvnieku ievešanas politikā; tā kā dzīvnieku veselības nosacījumi un veterinārā sertifikācija jāpieņem atbilstīgi dzīvnieku veselības stāvoklim attiecīgajā trešā valstī; tā kā tas attiecas tikai uz reģistrētiem zirgiem; tā kā Komisijas Lēmums 93/197/EEK [5] nosaka veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem Kopienā; tā kā, lai izvairītos no pārpratumiem, Lēmuma 79/542/EEK 1. panta 3. punkta a) un b) apakšpunkti jāformulē citādi; tā kā attiecīgi jāgroza Lēmums 79/542/EEK, Komisijas Lēmumi 92/260/EEK [6], 93/195/EEK [7] un Lēmums 93/197/EEK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmumu 79/542/EEK groza šādi. 1. Lēmuma 1. panta 3. punkta a) un b) apakšpunktus aizstāj ar šādiem: "3. a) neskarot Lēmumu 92/160/EEK, dalībvalstis drīkst atļaut zirgu dzimtas dzīvnieku ievedumus Kopienā, reģistrētu zirgu pagaidu ievešanu Kopienā un reģistrētu zirgu atpakaļievešanu pēc pagaidu izvešanas, no trešām valstīm vai trešo valstu daļām, kuras minētas pielikuma 1. daļā; b) neskarot Lēmumu 92/160/EEK dalībvalstis var atļaut reģistrētu zirgu ievedumus Kopienā, reģistrētu zirgu pagaidu ievešanu Kopienā un reģistrētu zirgu atpakaļievešanu pēc pagaidu izvešanas, no trešām valstīm vai trešo valstu daļām, kuras minētas pielikuma 2. daļā." 2. Pielikuma 2. daļā īpašā slejā zirgu dzimtas dzīvniekiem saskaņā ar ISO koda alfabētisko secību iekļauj Kataru ar šādu tekstu: "QA | Katara | x | ." | 2. pants Lēmuma 92/260/EEK I un II pielikumā izdara šādus grozījumus. 1. Lēmuma I pielikuma E grupas trešo valstu sarakstam pievieno "Katara". 2. Lēmuma II pielikuma veterinārās apliecības nosaukumā E grupas trešo valstu sarakstam pievieno "Katara". 3. pants Lēmuma 93/195/EEK I un II pielikumā izdara šādus grozījumus. 1. Lēmuma I pielikuma E grupas trešo valstu sarakstam pievieno "Katara". 2. Lēmuma II pielikuma veterinārās apliecības nosaukumā E grupas trešo valstu sarakstam pievieno "Katara". 4. pants Lēmuma 93/197/EEK I un II pielikumā izdara šādus grozījumus. 1. Lēmuma I pielikuma E grupas trešo valstu sarakstam pievieno "Katara". 2. Lēmuma II pielikuma veterinārās apliecības nosaukumā E grupas trešo valstu sarakstam pievieno "Katara". 5. pants Šis lēmums ir adresēts dalībvalstīm. Briselē, 1993. gada 17. maijā Komisijas vārdā — Komisijas loceklis René Steichen [1] OV L 224, 18.8.1990., 42. lpp. [2] OV L 157, 10.6.1992., 28. lpp. [3] OV L 146, 14.6.1979., 15. lpp. [4] OV L 108, 1.5.1993., 129. lpp. [5] OV L 86, 6.4.1993., 16. lpp. [6] OV L 130, 15.5.1992., 67. lpp. [7] OV L 86, 6.4.1993., 1. lpp. --------------------------------------------------